આ અંગે મળતી માહિતી અનુસાર તાપી જિલ્લાના વાલોડ તાલુકાના દેગામા ગામના ઢોડિયા ફળીયામાં રહેતા નિર્મળાબેન ઠાકોરભાઇ ગામીત , પીનાકીનભાઇ જીવણભાઇ ગામીત , જીવણભાઇ ડાહ્યાભાઇ ગામીત નાઓ ગત તારીખ-૨૨/૦૨/૨૦૧૬ પહેલા,રૂપિયા ૫૦ લાખમાં અલ્પેશભાઈ સાથે જમીનના સોદામાં બેઠા હતા.જેમાં રકઝક બાદ ૨૧ લાખમાં સોદો ફાઈનલ થયો હોવાનું સુત્રો દ્વારા જાણવા મળ્યું છે.તે સમયે રૂપિયા ૫ લાખ બાનાપેટે લીધા બાદ વેચાણ અંગેનો સમજુતી સહીતનો બાહેધરી ખતનો લેખ ખોટી બનાવટ અંગેનો લખાણ લખી તેઓ તમામને જાત માહીત હતી કે સદર વેચાણ કરારમા લખી આપનાર તરીકે દીપકભાઇ ઠાકોરભાઇ ગામીત પોતે ન હોવા છતા દીપકભાઇ ઠાકોરભાઇ ગામીતનામની પીનાકીનભાઇ એ ખોટી બનાવટી સહી કરી તેમજ દીપકભાઇ ઠાકોરભાઇ ગામીતના નામનુ ખોટુ ચુંટણી કાર્ડ બનાવી તેનો ઉપયોગ કરી એેક બીજાના મેળાપીપણામા પુર્વ આયોજીત ગુનાહીત કાવતરુ રચી અલ્પેશભાઇ કિરણચંદ્ર ચપટવાલા રહે.૨/૩૦૩,અંકુર ફલેટસ,સરદાર બ્રીજની સામે,અડાજણ સુરત તા.જી.સુરત સાથે વિશ્વાસઘાત તથા ઠગાઇ કરવાના ઇરાદે ખોટા દસ્તાવેજ બનાવી તેનો ખરા તરીકે ઉપયોગ કર્યો હોવાની ફરિયાદને આધારે તા.૦૭/૦૬/૨૦૧૮ નારોજ વાલોડ પોલીસ મથકે ઇ.પી.કો કલમ-૪૦૬,૪૨૦,૪૬૫,૪૬૭,૪૬૮,૪૭૧,૩૪,૧૨૦(બી)મુજબ ત્રણેય જણા વિરૂધ્ધ ગુન્હો રજીસ્ટર થયો છે.બનાવ અંગે આગળની વધુ તપાસ PI એન.જે.બીરાડે એલસીબી-તાપી નાઓ કરી રહ્યા છે.